Nery Brenes

Nery Antonio Brenes Cárdenas (født 25. september 1985 i Limón i Costa Rica) er en costaricansk sprinter, som spesialiserer seg på 200 og 400 meter. Han har deltatt i både VM og OL, og hans fremste resultat til nå er gull i innendørs-VM 2012. 

 Karriere 
Hans første internasjonale medalje var bronse på 400 meter i det sentralamerikanske og karibiske juniormesterskapet i 2004. Han deltok i sitt første VM da han deltok i VM i friidrett 2005 i Helsingfors. Her kom han på 6.-plass i sitt kvalifiseringsheat, med tiden 47,11 og nådde ikke semifinalen. 

Bedre gikk det i VM i friidrett 2007 i Osaka. Han løp inn til ny costaricansk rekord i kvalifiseringen med tiden 45,01, som var syvende beste tid i kvalifiseringen. I semifinalen løp han på 45,14, og nådde ikke finalen. Samme år fikk han bronse i NACAC-mesterskapet, bak Calvin Smith Jr. og Arismendy Peguero. 

I 2008 deltok han i innendørs-VM i Valencia i mars. Der satte han ny costaricansk innendørsrekord i kvalifiseringen, med tiden 46,45, og kvalifiserte seg til semifinalen. Han kom på andreplass i sitt semifinaleheat, kun slått av Chris Brown fra Bahamas, og gikk til finalen. Tyler Christopher vant finalen, foran Johan Wissman og Chris Brown, og Brenes kom på fjerdeplass. I juni deltok han i Bislett Games, som var et Golden League-stevne, der han fikk bronse med tiden 45,21.IAAF - Bislett Games Oslo (Bislett) (NOR) - Friday, Jun 06, 2008 , besøkt 19. juli 2011. I august deltok han også i sommer-OL 2008 i Beijing. Her vant han sitt kvalifiseringsheat, og kom på 4.-plass i sitt semifinaleheat, med ny nasjonal rekord på 44,98. Dette holdt imidlertid ikke til plass i finalen. 

I 2009 vant han gull på både 200 og 400 meter i Grand Prix Suramericano. Han deltok også i CAC-mesterskapet (Sentralamerika og Karibia) i 2009, og kom der på 4.-plass. 

I VM i friidrett innendørs 2010 i mars kom han på fjerdeplass, med tiden 46,55, som var sesongbestenotering for hans del. 
I det Ibero-amerikanske mesterskapet 2010 i juni vant han gull på 400 meter, og han deltok også på laget som representerte Amerika i Verdenscupen i friidrett 2010, som vant gull på 4 x 400 meter stafett. De andre på laget var Bershawn Jackson (USA), Greg Nixon (USA) og Ricardo Chambers (Jamaica).IAAF - IAAF / VTB Bank Coninental Cup 2010 - 4x400 Metres Relay - M Final , besøkt 19. juli 2011. I juli fikk han gull på 400 meter i de Sentralamerikanske og karibiske leker 2010. 

Han vant gull på 400 meter i de Panamerikanske leker 2011 i Guadalajara i Mexico. Han deltok også i VM i friidrett 2011, og endte på 17.-plass, og ble slått ut i semifinalen. 
I VM i friidrett innendørs 2012 i Istanbul fikk han gull på 400 meter, med tiden 45,11, ny costaricansk rekord og mesterskapsrekord.

 Referanser 

 Eksterne lenker 


Kategori:Personer fra provinsen Limón
Kategori:Costaricanske sprintere
Kategori:Verdensmestere i friidrett
Kategori:Verdensmestere i friidrett innendørs for Costa Rica
Kategori:Gullmedaljevinnere for Costa Rica under de panamerikanske leker
Kategori:Medaljevinnere i friidrett under de panamerikanske leker
Kategori:Deltakere for Costa Rica under VM i friidrett innendørs 2008
Kategori:Deltakere for Costa Rica under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Costa Rica under VM i friidrett innendørs 2010
Kategori:Deltakere for Costa Rica under Panamerikanske leker 2011
Kategori:Friidrettsutøvere under Panamerikanske leker 2011
Kategori:Medaljevinnere under Panamerikanske leker 2011
Kategori:Deltakere for Costa Rica under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Costa Rica under VM i friidrett 2015
Kategori:Deltakere for Costa Rica under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Costa Rica under VM i friidrett 2017
Kategori:Deltakere for Costa Rica under Panamerikanske leker 2019
Kategori:Friidrettsutøvere under Panamerikanske leker 2019
Kategori:Deltakere for Costa Rica under VM i friidrett innendørs 2012